**NÁRODNÁ RADA SLOVENSKEJ REPUBLIKY**

 **VIII. volebné obdobie**Číslo: CRD - 1028/2023

**1589a**

**Správa**

Výboru Národnej rady Slovenskej republiky pre obranu a bezpečnosť o výsledku prerokovania návrhu na vyslanie príslušníkov Ozbrojených síl Slovenskej republiky do vojenskej asistenčnej misie Európskej únie pre Ukrajinu na územie členských štátov Európskej únie a na vyslovenie súhlasu s prítomnosťou zahraničných ozbrojených síl na území Slovenskej republiky určených na plnenie úloh vojenskej asistenčnej misie Európskej únie pre Ukrajinu (**tlač 1589**)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Výbor Národnej rady Slovenskej republiky pre obranu a bezpečnosť ako gestorský výbor k návrhu na vyslanie príslušníkov Ozbrojených síl Slovenskej republiky do vojenskej asistenčnej misie Európskej únie pre Ukrajinu na územie členských štátov Európskej únie a na vyslovenie súhlasu s prítomnosťou zahraničných ozbrojených síl na území Slovenskej republiky určených na plnenie úloh vojenskej asistenčnej misie Európskej únie pre Ukrajinu (**tlač 1589**) podáva Národnej rade Slovenskej republiky túto **správu**.

Predseda Národnej rady Slovenskej republiky svojím rozhodnutím č.  **1643** z 18. apríla 2023 pridelil návrh na vyslanie príslušníkov Ozbrojených síl Slovenskej republiky do vojenskej asistenčnej misie Európskej únie pre Ukrajinu na územie členských štátov Európskej únie a na vyslovenie súhlasu s prítomnosťou zahraničných ozbrojených síl na území Slovenskej republiky určených na plnenie úloh vojenskej asistenčnej misie Európskej únie pre Ukrajinu (**tlač 1589**) na prerokovanie

 Zahraničnému výboru Národnej rady Slovenskej republiky a

Výboru Národnej rady Slovenskej republiky pre obranu a bezpečnosť

**Zahraničný výbor Národnej rady Slovenskej republiky** o predmetnom návrhu nerokoval, pretože podľa § 52 ods. 2 zákona Národnej rady Slovenskej republiky
č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný.**

**Výbor Národnej rady Slovenskej republiky** **pre obranu a bezpečnosť** prerokoval návrh na vyslanie príslušníkov Ozbrojených síl Slovenskej republiky do vojenskej asistenčnej misie Európskej únie pre Ukrajinu na územie členských štátov Európskej únie a na vyslovenie súhlasu s prítomnosťou zahraničných ozbrojených síl na území Slovenskej republiky určených na plnenie úloh vojenskej asistenčnej misie Európskej únie pre Ukrajinu (**tlač 1589**) v určenej lehote a **odporučil**

**Národnej rade Slovenskej republiky**

 na základe článku 86 písm. l) a m) Ústavy Slovenskej republiky

 vysloviť súhlas

 s vyslaním príslušníkov Ozbrojených síl Slovenskej republiky do vojenskej asistenčnej misie Európskej únie pre Ukrajinu na územie členských štátov Európskej únie a na vyslovenie súhlasu s prítomnosťou zahraničných ozbrojených síl na území Slovenskej republiky určených na plnenie úloh vojenskej asistenčnej misie Európskej únie pre Ukrajinu.

 Prílohou tejto správy je návrh na uznesenie Národnej rady Slovenskej republiky.

v Bratislave 2. mája 2023 **Juraj KRÚPA**

 predseda výboru

**Návrh**

 UZNESENIE

NÁRODNEJ RADY SLOVENSKEJ REPUBLIKY

z ..... mája 2023

k návrhu na vyslanie príslušníkov Ozbrojených síl Slovenskej republiky do vojenskej asistenčnej misie Európskej únie pre Ukrajinu na územie členských štátov Európskej únie a na vyslovenie súhlasu s prítomnosťou zahraničných ozbrojených síl na území Slovenskej republiky určených na plnenie úloh vojenskej asistenčnej misie Európskej únie pre Ukrajinu

**Národná rada Slovenskej republiky**

 na základe článku 86 písm. l) a m) Ústavy Slovenskej republiky

 **vyslovuje súhlas**

 s vyslaním príslušníkov Ozbrojených síl Slovenskej republiky do vojenskej asistenčnej misie Európskej únie pre Ukrajinu na územie členských štátov Európskej únie a na vyslovenie súhlasu s prítomnosťou zahraničných ozbrojených síl na území Slovenskej republiky určených na plnenie úloh vojenskej asistenčnej misie Európskej únie pre Ukrajinu.